SØGER  LÆRDOM  VED  LÆSNING  OG  VED  TRO 


NUMMER   9 


1.  MAJ  1931 


80.   AARGANG 


ET  BUDSKAB  FRA  DET  FØRSTE 
PRÆSIDENTSKAB. 


Et  Budskab  som  opfordrer  alle  Kirkens  Medlemmer  til 
mere  fuldkomment  at  efterleve  Visdomsordet  med  Hensyn 
til  Brugen  af  Tobak,  og  som  udtaler  sin  Paaskønnelse  af 
det  Arbejde  Hjælpeorganisationerne  har  udført  i  denne  Ret- 
ning, er  nylig  blevet  udsendt  med  Underskrift  af  det  Første 
Præsidentskab. 

Budskabet  lyder  i  sin  Helhed: 

»Det  er  nu  næsten  eet  Hundrede  Aar  siden  at  Herren, 
gennem  Joseph  Smidt,  gav  de  Hellige  det  som  nu  er  kendt 
som  Visdomsordet  —  en  Aabenbaring.  Tilsendt  med  Hilsen 
ikke  som  en  Befaling  eller  Tvang,  men  ved  Aabenbaring 
og  Visdomsord,  der  fremviser  Guds  Orden  og  Vilje  angaa- 
ende  de  Helliges  timelige  Frelse  i  de  sidste  Dage.  Givet  som 
et  Princip  med  Forjættelse,  afpasset  efter  de  Svages  Forfat- 
ning, ja  de  Allersvageste  blandt  alle  de  Hellige,  som  er, 
eller  kunde  kaldes  Hellige«. 

Kirken  har  tilskyndet  dens  Medlemmer  til  at  efterleve 
Guds  Vilje«  med  Hensyn  til  Brugen  af  Tobak,  og  vi  tror 
at  det  har  bragt  gode  Resultater.  Men  aldrig  før  har  To- 
bakkens Forkæmpere  været  saa  aktive  som  nu  for  at  gøre 
vore    unge   Mænd    og   unge    Kvinder   til    Slaver    af  Cigaret- 

Vanen.  Følgende  Ord  af  Aabenbaringen  bliver  derfor  særlig 
betydningsfulde : 

»Ser,  sandelig,  saa  siger  Herren  til  eder,  paa  Grund  af 
de  ondskabsfulde  Rænker,  som  er  og  vil  være  i  ondskabs- 
fulde Menneskers  Hjerter  i  de  sidste  Dage,  har  jeg  advaret 
eder,  og  advarer  eder  forud  ved  at  give  eder  dette  Vis- 
domsord  ved  Aabenbaring.« 

I  Betragtning  af  de  nærværende  Tilstande  føler  vi  os  til- 
skyndet til  at  opfordre  alle  Hellige  til  trofast  at  iagttage 
den  Formaning  som  denne  Aabenbaring  indeholder,  saa  at 
de  maa  kunde  nyde  de  vidunderlige  Forjættelser  som  Her- 
ren har  givet  til  dem  som  vandrer  i  Lydighed  til  hans 
Befalinger. 

Vi  paaskønner  de  Anstrengelser  som  er  gjort  af  de  for- 
skellige Organisationer  indenfor  Kirken  og  andre  Virksom- 
heder for  at  give  en  sand  Fremstilling  af  Cigaret- Vanens 
onde  Virkninger  og  for  at  overvinde  disse  mægtige  og  ska- 
delige Indflydelser  ved  moralsk  Paavirkning  og  religiøs 
Omvendelse. 

Heber  J.  Grant.  Anthony   W.  Ivins. 

Charles   W.  Nibley. 


DEN  DANSKE  MISSION. 

AFLØSNING. 

Ældste  Joseph  W.  Johnsen,  som  i  sidste  to  Aar  har  vir- 
ket i  den  danske  Mission,  er  blevet  hæderligt  afløst  fra 
dette  Arbejde,  med  Tilladelse  til  at  rejse  hjem. 

Han  vil  sammen  med  Ældste  Otto  William  Andersen, 
forlade  København  den   14.  Maj  med  S/S   »Frederik  VIII«. 

Vi  takker  ham  for  hans  trofaste  Arbejde  i  Missionens 
Tjeneste,  og  ønsker  ham  en  behagelig  Hjemrejse,  og  ned- 
beder Herrens  Velsignelse  over  ham  i  Fremtiden. 

FORFLYTTELSER  OG   BESKIKKELSER. 

Ældste  Lars  P.  Jensen,  som  i  det  sidste  Aar  har  præsi- 
deret over  Aarhus  Distrikt,  er  blevet  hæderligt  afløst  fra 
denne  Stilling,  og  beskikket  til  at  virke  som  omrejsende 
i  Aalborg  Distrikt. 

Broder  Jensens  Hustru,  Søster  Marie  Jensen,  som  ogsaa 
har  arbejdet  som  Missionær,  og  præsideret  over  den  Kvinde- 

lige  Hjælpeforening  i  Aarhus  Gren,  er  ogsaa  blevet  hæder- 
ligt afløst  fra  dette  Arbejde,  for  at  ledsage  sin  Mand  paa 
hans  Rejser  i  Aalborg  Distrikt.  Broder  og  Søster  Jensen  har 
mange  Slægtninge  i  Vendsyssel. 

Vi  ønsker  at  takke  disse  to  Missionærer  for  deres  trofaste 
Arbejde  i  Aarhus,  og  ønsker  dem  Lykke  med  Herrens  Vel- 
signelse i  deres  nye  Arbejde. 

Ældste  Mark  B.  Garff  er  blevet  forflyttet  fra  Esbjerg 
Distrikt,  og  er  blevet  beskikket  til  at  virke  som  Præsident 
over  Aarhus  Distrikt. 

Vi  ønsker  Ældste  GarfT  Herrens  rige  Velsignelse  i  hans 
nye  Stilling. 

FORFLYTTELSER. 

Ældsterne  Charles  A.  Larsen  og  Howard  L.  Jensen  er 
blevet  forflyttet  fra  Aarhus  til  Aalborg  Distrikt,  Max  E. 
Mitchell  og  Kenneth  N.  Nielsen  fra  Aalborg  til  Aarhus  Distrikt, 
Levi  B.  Thorup  og  Kenneth  A.  Lauritzen  fra  Aalborg  til 
København.  Ældste  Charles  T.  Hansen  er  blevet  forflyttet 
fra  København  til  Esbjerg  Distrikt. 

MISSIONSARBEJDET  PAA  BORNHOLM  GENOPTAGES. 
Missionsarbejdet  paa  Bornholm,  som  i  de  sidste  6 — 8 
Maaneder  er  blevet  nedlagt,  er  nu  blevet  genaabnet,  og 
Ældsterne  Kenneth  A.  Lauritzen  og  Vilo  K.  Sørensen  er 
blevet  beskikket  til  at  arbejde  her. 

Holger  M.  Larsen. 
Missionspræsident. 


AARHUS  DISTRIKTS  FORAARS- 
KONFERENCE. 

Foraarskonferencen  i  Aarhus  Distrikt  blev  afholdt  i  Da- 
gene 10.,  12.,  13.  og  14.  April.  Fredag  den  10.. April  afholdt 
Koret  en  meget  vellykket  Koncert  under  Ledelse  af  Ældste 
Phil  M.  Andersen  og  med  Søster  Lilli  Jensen  som  Organist. 
Et  ypperligt  Program  bestaaende  af  Korsange,  Soli,  Kvar- 
tetter og  Musiknumre  blev  udført.  Skønt  Ældste  Andersen  kun 
har  arbejdet  et  Par  Maaneder  med  Koret,  har  han  allerede 
udført  et  ypperligt  Arbejde,  og  vi  ønsker  at  lykønske  ham 
med  det  gode  Resultat.  Der  var  120  til  Stede  ved  Kon- 
certen. 

Søndag  blev  der  afholdt  tre  gode  Møder,  Kl.  10,30,  Kl. 
2  og  Kl.  7.  Ved  første  Møde  var  der  121,  ved  det  andet 
167  og  ved  tredie  135  til  Stede.  Ved  alle  Møder  blev  inter- 
essante Emner  behandlet  og  gode  Sang-  og  Musiknumre 
udførte  af  Missionærer  og  Søskende.  Paa  Eftermiddagsmødet 
blev  Kirkens  og  Missionens  Autoriteter  foreslaaet  til  Op- 
holdelse i  de  Helliges  Tro  og  Bønner  af  Misionspræsident 
Holger  M.  Larsen.  Ligeledes  blev  Distriktets  Missionærer 
opholdt  i  de  Helliges  Tro  og  Bønner  og  de  forskellige  For- 
flyttelser og  Afløsninger  foretaget.  Distriktspræsident  Lars 
P.  Jensen,  som  i  det  sidste  Aar  har  virket  som  Præsident 
over  Aarhus  Distrikt,  blev  afløst  fra  denne  Stilling  med  Tak 
og  Ære  for  vel  udført  Arbejde,  og  beskikket  til  at  virke 
som  omrejsende  Ældste  i  Aalborg  Konference.  Hans  Hustru, 
Søster  Marie  Jensen,  blev  afløst  fra  sin  Virksomhed  som 
Præsident  for  den  Kvindelige  Hjælpeforening  i  Aarhus,  og 
beskikket  til  at  ledsage  sin  Mand  paa  lians  Rejser  i  Aal- 
borg Distrikt. 

Ældste  Joseph  W.  Johnson  blev  hæderligt  afløst  fra  sin 
Missionsvirksomhed,  med  Tilladelse  til  at  rejse  hjem.  Ældste 
Mark  B.  Graff,  som  i  det  sidste  Aar  har  virket  i  Esbjerg 
Distrikt,  blev  beskikket  til  at  virke  som  Præsident  over 
Aarhus  Distrikt. 

Missionspræsident  Holger  M.  Larsen  og  Søster  Rachel  S. 
Larsen  talte  mange  opmuntrende  Ord  til  Søskende  og  gav 
mange  gode  Raad  og  Formaninger. 

Imellem  Eftermiddags-  og  Aftenmødet  blev  4  Personer 
lillagt  Kirken  ved  Daab,  og  Daabshandlingerne  blev  udført 
af  Ældsterne  Lars  P.  Jensen,  Howard  L.  Jensen  og  Elden 
L.  Nelson. 

Mandag  og  Tirsdag  blev  benyttet  til  Missionærmøde.  Man- 
dag Aften  blev  der  afholdt  et  Grensmøde,  og  Tirsdag  Aften 
udførte  Ungdomsforeningen  et  interessant  Program,  hvor- 
efter den  Kvindelige  Hjælpeforening  afholdt  en  vellykket 
Basar.  H.  M.  L. 


AALBORG  DISTRIKTS  FORAARS- 
KONFERENCE. 

Aalborg  Distrikts  Foraarskonference  blev  aabnet  med  en 
vellykket  Koncert  der  blev  afholdt  Fredag  den  17.  April  Kl. 
8.  Mange  ypperlige   Sang-  og   Musiknumre   blev   udført,  og 

Korets  Dirigent,  Broder  Christian  Tranholm,  og  Organist, 
Søster  Elisabeth  Nielsen,  har  al  Ære  af  deres  Arbejde.  Til 
Stede  var  190. 

Konferencen  fortsattes  med  tre  Møder  Søndag  Kl.  10,  2 
og  6,30. 

Alle  tre  Møder  var  meget  godt  besøgte.  Søndag  Aften 
var  der  174  til  Stede.  Ypperlige  Programmer  blev  udførte 
paa  alle  tre  Møder,  interessante  Emner  blev  behandlede  og 
mange  smukke  Sang-  og  Musiknumre  blev  givet.  Korte  Ta- 
ler blev  holdt  af  besøgende  Brødre  og  Søstre,  og  Missions- 
præsident  Holger  M.  Larsen  og  Søster  Rachel  S.  Larsen 
gav  mange  gode  Raad  og  Formaninger.  Paa  Eftermiddags- 
mødet  blev  Kirkens  og  Missionens  Generalautoriteter  fore- 
slaaet  til  Opholdelse  i  de  Helliges  Tro  og  Bønner  ved 
Missionspræsident  Holger  M.  Larsen.  Ældsterne  Max  E.  Mit- 
chell og  Kenneth  N.  Nielsen  blev  forflyttet  til  Aarhus  Distrikt, 
og  Ældsterne  Levi  B.  Thorup  og  Kenneth  A.  Lauritzen  blev 
forflyttet  til  København  Distrikt. 

Mandag  og  Tirsdag  blev  benyttet  til  Missionærmøder,  og 
Mandag  Aften  udførte  Ungdomsforeningen  et  Konkurrence- 
program bestaaende  af  Sang,  Debat,  genfortalte  Historier, 
samt  Teaterstykke.  Til  Stede  var  106.  Tirsdag  blev  der, 
som  Afslutning  paa  Konferencen  afholdt  et  Grensmøde. 

H.  M.  L. 


DØDSFALD  I  AALBORG. 

Søster  Christine  Marie  Gerlach  afgik  ved  Døden  den  8. 
April  1931,  i  Aalborg,  og  blev  begravet  paa  Aalborg  Kir- 
kegaard, Lørdag  den   11.  April. 

Ældste  Hans  Hansen  aabnede  med  Bøn.  Efter  Salmen: 
»Nærmere  Gud  til  dig,«  talte  Missionspræsident  Holger  M. 
Larsen  til  den  store  Forsamling  og  talte  om  Hensigten  med 
Livet  paa  denne  Jord,  omtalte  Afdøde  som  en  god  og  kær- 
lig Moder  og  hendes  Opofrelser  for  sine  Børn.  og  henvendte 
trøstende  Ord  til  de  efterladte. 

Derefter  sang  man:  »Sov,  lille  Mor,  mens  Blomsterfloret 
dækker.«  En  Strygekvartet  spillede  et  Musiknummer,  og 
spillede  ligeledes  medens  Afdøde  blev  baaret  ud  af  Kapellet. 

Graven  blev  indviet  af  Distriktspræsident  N.  P.  Andersen. 

Søster  Gerlach  blev  født  i  Hvorup  den  25.  Juli  1864,  og 
blev  indlemmet  i  Kirken  den  15.  April  1896  tillige  med  sin 

Mand,  som  døde  for  7  Aar  siden.  Hun  døde  som  en  tro 
og  pligtopfyldende  Sidste  Dages  Hellig,  og  var  virksom  i 
den  Kvindelige  Hjælpeforening,  hvis  Præsidenlinde  hun  var 
for  mange  Aar. 

Afdøde  efterlader  sig  3  Sønner  og  9  Børnebørn. 

(Bikuben  bedes  optage). 


DEN  NORSKE  MISJON. 

ANKOMST  OG  BESKIKKELSE. 

Eldste  Willard  Deloss  Hansen  fra  Preston,  Idaho,  ankom 
til  den  norske  misjon,  den  31.  mårs  1931.  Han  blev  beskik- 
ket til  å  arbejde  i  Bergens  gren,  Bergens  distrikt. 

Vi  byder  eldste  Hansen  hjertelig  velkommen,  og  ønsker 
ham  fremgang  og  Herrens  velsignelse  i  hans  arbeide. 

Hyrum  D.  Jensen, 
Misjonspresident. 


VARKONFERANCEN  I  TRONDHJEM 
4.-5.-6.  APRIL  1931. 

Vårkonferancen  tok  sin  begynnelse  lørdag  aften  den  4. 
april.  Møtet  blev  ledet  av  eldste  Edward  Strømness.  Eldste 
Edvin  N.  Svedenborg  og  Forstander  Emil  J.  Evensen  fra 
Narviks  gren  bar  deres  vidnesbyrd.  Misjonspresident  Hyrum 
D.  Jensen  talte  over  emnet:  »Påskens  betydning.«  Efter 
sang  av  koret  var  der  taksigelse  ved  eldste  Jahn  Rønning. 
Tilstede  var  55. 

Søndagsskolen  som  tok  sin  begynnelse  søndag  den  5.  april, 
kl.  IOV2,  blev  ledet  av  annen  rådgiver  Jahn  Rønning.  Der 
blev  utført  et  udmerket  program  av  barna.  Søster  Marga- 
reth  Jensen  minnet  foreldrene  om  deres  ansvar  for  opdra- 
gelsen av  deres  barn.  Forstander  Emil  J.  Evensen  omtalte 
forholdene  i  Narviks  grens  søndagsskole.  Misjonspresident 
Hyrum  D.  Jensen  talte  opmuntrende  til  forsamlingen.  Efter 
en  sang  sluttet  eldste  Edvin  N.  Svedenborg  med  bøn.  Til- 
stede var  67. 

Kl.  1  samme  dag  blev  der  avholdt  grensmøte.  Efter  at 
der  var   åpnet   med    sang   og   bøn,    blev   der   gitt   søskende 

anledning  til  å  bære  deres  vidnesbyrd.  Misjonspresident 
Hyrum  D.  Jensen  foreslog  kirkens  generalautoriteter  til  op- 
holdelse i  de  helliges  tro  og  bønner.  Forstander  Sverre 
Kristiansen  foreslog  de  forskjellige  embedsmenn  i  grenen  til 
opholdelse  i  de  helliges  tro  og  bønner.  Efter  sangen:  »Pris 
Gud«,  var  der  taksigelse  av  eldste  John  Øien.  Tilstede  42. 
Det  næste  møte  blev  avholdt  søndag  aften,  under  ledelse 
av  eldste  Edvard  Strømness.  Søster  Margaret  A.  Jensen  talte 
om  hvorledes  vi  ved  efterlevelsen  av  evangeliet,  kan  ved- 
likeholde  de  gaver  som  er  skjenket  oss.  Søster  Lagertha 
Kristiansen  var  tolk. 

Forstander  Emil  J.  Evensen  fra  Narvik  omtalte  Kristi 
seier  over  døden,  og  kirkens  gjenoprettelse  i  de  sidste  dage. 
Søster  Lagartha  Kristiansen  sang  en  Solo:  »Hvilken  smuk 
og  yndig  morgen«.  Søster  Marit  Ingdahl  deklamerte  »Opstan- 
delsen«, ledsaget  av  musikk  ved  hr.  Anders  Ingdahl.  Koret 
sang:  »Fra  Himlens  høje  hverv«.  Resten  av  tiden  tiden  blev 
benyttet  av  misjonspresident  Hyrum  D.  Jensen,  som  talte 
over  emnet:  »Mormons  Bok  og  dens  oprindelse«.  Koret 
sang:  »Hvad  var  skuet  ut  i  Himlen«,  hvorefter  eldste  Ed- 
vin   N.  Svedenborg  sluttet  med  bøn.  Tilstede  var  77. 

Som  avslutning  på  konferancen  hadde  den  Kvindelige 
Hjelpeforening  arrangert  en  meget  hyggelig  fest,  mandag 
den  6.  April.  Et  godt  program  blev  udført,  og  der  servertes 
chokolade  og  smørrebrød.  Tilstede  var  58. 

Solveig  Asiad, 
Grenssekretær. 


EN   GUD  SOM  TALER. 

Af  Dr.  John  A.  Widlsoe,  af  de  Tolvs  Raad. 

Er  der  en  Gud? 

Ordet  »Gud«  betegner  den  hojeste  Magt  der  staar  bag  alle 
Fænomener,  en  intelligent  og  maalbevidst  Magt.  I  alle  Men- 
neskers Hjerte  og  inderste  Tanke  er  der  en  Overbevisning 
om  at  der  eksisterer  en  saadan  højere  Magt,  om  hvem  hele 
Naturen  bærer  Vidnesbyrd. 

Enkelte  Mennesker,  som  er  forholdsvis  faa  i  Antal,  som 
taler  højt,  men  ellers  ikke  gør  saa  meget,  prøver  at  bevise 
at  denne  Magt  er  uden  Intelligens  og  Hensigt,  og  at  Univer- 

set  bliver  regeret  ved  Tilfældigheder.  Fritænkere,  som  de 
kaldes,  diskuterer  i  Almindelighed  de  forskellige  menneske- 
lige Definitioner  af  Gud.  De  er  sjælden  Gudsfornægtere.  Vol- 
taire byggede  en  Kirke  til  den  ukendte  Gud.  Dersom  Spørgs- 
maalet:  »Er  der  en  Gud?«  blev  stillet  til  Verden,  vilde  Sva- 
ret: »Ja,«  lyde  næsten  enstemmigt. 

Tre  Beviser  paa  Guds  Eksistens. 

Det  første  Bevis  paa  at  der  eksisterer  en  intelligent  og 
maalbevidst  Gud,  er  hele  Menneskehedens  medfødte  Over- 
bevisning om  at  der  er  en  saadan  almægtig  Kraft.  En  Ting 
der  bliver  anerkendt  og  troet  af  en  saadan  overvældende 
Majoritet,  har  sin  Rod  i  Sandhed.  Det  har  Tiderne  lært  os. 

Et  andet  saadant  overbevisende  Bevis  er  den  stadigt  vir- 
kende Lov  om  Aarsag  og  Virkning.  For  saa  vidt  som  Menne- 
sket véd,  er  der  ingen  Virkning  uden  Aarsag.  Og  den  samme 
Aarsag  frembringer  altid  den  samme  Virkning.  Dette  er 
Grundlaget  til  al  sund  Tænkning.  Dersom  del  ikke  var  saa, 
kunde  maaske  brændende  Kul  bringe  Vand  til  al  koge  i  Dag, 
og  til  at  fryse  til  Is  i  Morgen.  Hekser  og  Tryllekunstnere 
vilde  være  Tidens  Helte  og  dette  vilde  være  en  usikker  Ver- 
den. Bag  hver  Virkning  er  der  en  Aarsag.  Og  hver  Aarsag 
er  blot  Virkningen  af  en  større  Aarsag.  Derfor  maa  der  være 
en  Aarsag  bag  alle  Aarsager  og  Virkninger  i  Universet.  Dette 
er  den  første  Aarsag,  som  vi  kalder  Gud. 

Den  Orden  der  hersker  i  Universel  er  ligeledes  et  over- 
bevisende Vidnesbyrd  om  at  der  eksisterer  en  intelligent 
Magt  bag  alle  Ting.  Himmellegemerne  adlyder  Love.  Det 
umaadeligt  store  og  det  umaadeligt  lille  adlyder  Love.  Vi 
lever  under  »et  Lovens  Herredømme«,  Love  der  staar  langt 
højere  end  de  der  laves  af  de  forskellige  Landes  Regeringer. 
Lov  og  Orden  er  altid  Udtryk  for  Intelligens.  Nogen  Und- 
tagelse fra  denne  Paastand  findes  ikke.  Hvad  der  overlades 
til  Tilfældighederne,  foregaar  ikke  i  Orden,  og  danner  Kaos. 
Da  der  derfor  er  Orden  i  al  Natur,  og  alt  foregaar  i  Over- 
ensstemmelse med  Love,  maa  der  være  noget  der  staar  bag 
og  leder  det  hele,  en  højere  Intelligens.  Dette  er  Gud. 

To  andre  Deviser  paa  Guds  Eksistens. 

Gennem  Tiderne  har  talrige  Mænd  givet  deres  ærlige  Vid- 
nesbyrd om  at  Gud  har  lalet  til  dem.  Dette  er  et  andet  mæg- 
tigt Vidnesbyrd  om  at  der  eksisterer  en  intelligent  Gud.  Pro- 
feterne talte  ikke  Logn.  Deres  Forstand  var  heller  ikke  for- 
morket. De  var  intelligente,  ærlige  Mænd,  og  hvad  de,  under 
guddommelig  Ledelse,  udforte,  var  af  den  Beskaffenhed  at 
Mennesker  alene  ikke  kunde  gøre  det.  Gud  har  igennem  Ti- 
derne aabenbaret  sig  til  Profeterne. 

Og  saa  er  der  det  Bevis  som  ligger  i  Menneskenes  Bonner. 
I  Sorg  og  Glæde,  i  Fattigdom  og  Rigdom,  har  gudfrygtige 
Mennesker  gaaet  til  Herren  i  ydmyg  Bøn,  og  de  har  faaet 
Svar,  er  blevet  trøstet  og  ledet.  Bønnen  er  blevel  mere  for- 
klarlig nu,  i  denne  Radioens  Tid,  da  et  fremhvisket  Ord 
som  bæres  paa  Ætherens  Bølger,  kan  høres  overalt,  dersom 
der  kunde  findes  et  passende  Modtagelsesapparal.  De  utal- 
lige Millioner  som  har  levet  paa  Jorden,  har  saaledes,  ved 
Hjælp  af  det  der  kaldes  den  Helligaand,  lært  at  forstaa  at 
der  virkelig  eksisterer  en  intelligent  Hersker  af  dette  Uni- 
vers. De  har  sagt:  »Han  er  nærmere  end  Aandedrættet,  nær- 
mere end  Hænder  og  Fødder«.  »Daaren  siger  i  sit  Hjerte, 
der  er  ingen  Gud.« 

Guds  Personlighed. 

Vor  Gud  kan  ikke  fuldt  ud  forstaaes  af  det  dødelige  Men- 
neske, og  dog  maa  han  til  en  vis  Grad  være  forstaaelig  for 
Mennesket,  det  vil  sige,  i  den  Udstrækning  som  et  Menneske 
er  i  Stand  til  at  forstaa. 

Han  maa  opfattes  som  en  Person.  Han  er  ikke  blot  en 
Kraft,  en  Kilde  af  Energi,  ligesom  et  Vandfald,  Dampkraft. 
Elektricitet,  eller  Solskin,  som  kan  have  umaadelig  stor 
Kraft,  men  ikke  besidder  Intelligens.  Kraft  behøver  intelli- 
gent Ledelse  for  at  blive  gjort  nyttig.  Et  intelligent  Menne- 
ske, med  Respekt  for  sig  selv,  kan  ikke  tilbede  Nordenvin- 
den. Gud  er  en  Person,  usigelig  hojt  hævet  over  Mennesket, 
men  ikke  desto  mindre  en  Person.  Han  er  af  begrænset  per- 
sonlig Udstrækning,  men  af  ubegrænset  personlig  Magt.  Aa- 
benbaringernes   Vidnesbyrd   bekræfter   delte   Synspunkt,   thi 

der  er  Mennesker  som  bevidner  at  de  har  set  Herren.  Det 
maatte  i  Sandhed  være  en  fortvivlet  Stilling  for  Gud  at  være 
i,  dersom  han,  som  er  i  Stand  til  at  kontrollere  Universets 
Kræfter,  er  ude  af  Stand  til  at  blive  set  eller  til  at  vise  sig 
for  nogen.  Mennesket  vilde  ikke  føle  nogen  Tiltrækning  til 
et  saadant  Væsen. 

Guds  Natur. 

»Guds  Herlighed  er  Intelligens«.  Intelligens  er  sammen- 
sat af  Kundskab  og  Kærlighed.  Det  sidste  kaldes  undertiden 
Visdom.  Guds  ubegrænsede  Kundskab  sætter  ham  i  Stand 
til  at  benytte  Universets  evige  Kræfter  og  Materialer  paa  den 
Maade  han  ønsker.  Hans  altomfattende  Kærlighed  leder  hans 
Handlinger  til  det  bedste  for  alle  levende  Skabninger. 

Orden,  Dyd  og  Godhed  kommer  fra  Herren.  Deres  Stad- 
fæstelser kan,  gennem  de  indviklede  Labyrinter  af  menne- 
skelig Vilje,  ikke  altid  forstaaes,  men  Resultaterne  af  disse 
Ting,  nemlig  Fred  og  Lykke,  vil  altid  komme  til  den  Mand 
som  stræber  efter  de  Ting  han  tror  vil  føre  ham  nærmere 
Gud.  Intelligens  er  ogsaa  Menneskets  Herlighed. 

Gud  som  Fader. 

Gud  er  Menneskets  Skaber.  Det  vil  sige,  han  er  Aarsagen 
til  Menneskets  Eksistens  paa  Jorden.  Men  han  er  noget  mere. 
Han  er  den  menneskelige  Races  Fader  —  han  er  en  virkelig 
Fader,  har  ikke  blot  dette  Navn  som  en  Ærestitel.  Det  spre- 
der Lys  over  Tilværelsens  Hemmelighed.  Mennesket  er  af 
samme  Race  som  Gud  —  en  lille  Gud,  dersom  det  vil  opføre 
sig  rigtigt.  Hvis  det  er  saa,  kan  han  selvsagt  til  en  vis  Grad, 
om  end  meget  svagt,  forstaa  og  kende  sin  Fader.  Det  kan  til 
en  vis  Grad  blive  lig  ham.  Man  kan  stadig  udvikles  til  at 
blive  mere  og  mere  lig  Faderen.  Dette  gør  at  man  lettere  kan 
blive  i  Stand  til  at  se  Livets  Hensigt. 

Tilværelsens  Hensigt. 

Mennesket  er  evigt  og  har  altid  været  evigt.  Det  levede 
som  et  personligt  Væsen  længe  for  det  kom  til  denne  Jord. 
I  dette  tidligere  Liv  var  det  Guds  aandelige  Barn.  Saaledes 
opstod  det  nære  Slægtskab  mellem  Gud  og  Mennesket. 

Mennesket,  Guds  aandelige  Barn,  blev  sendt  til  Jorden,  i 
Folge  dets  Anerkendelse  af  Guds  Plan,  for  at  glemme  For- 
tiden, og  blive  prøvet  gennem  de  forskellige  jordiske  Erfa- 
ringer, og  derved  vinde  Erfaring,  som  var  nødvendig  for  dets 
videre  Udvikling  og  Fremgang.  Mennesket  havde  fortjent 
Retten  til  at  komme  paa  denne  Jord.  Selv  om  det  maaske 
undertiden  kan  synes  saaledes,  var  det  ingen  Tilfældighed 
ved  Menneskets  Komme  til  Jorden. 

Stadig  Aabenbaring. 

Gud  vilde  ikke  glemme  sine  Børn  som  han  sendte  ned  til 
Jorden.  Han  har  ikke  glemt  dem.  Fra  det  fors  le  Menneskes 
Dage  har  han  undervist  Menneskeheden  i  de  Sandheder  som 
er  nødvendige  for  at  opnaa  Lykke.  Ved  Aandens  stille  Hvi- 
sken, ved  specielle  himmelske  Sendebud  til  Profeterne,  ved 
personlig  at  vise  sig  for  de  udvalgte,  har  han  undervist,  raa- 
det  og  ledet  sine  Børn  paa  Jorden. 

Atter  og  atter  har  han  genoprettet  sin  Sandhed,  Evangeliet, 
den  guddommelige  Plan  for  menneskelig  Lykke,  naar  den 
menneskelige  Race  har  afveget  fra  den.  Han  har  ledet  Men- 
neskeheden, uden  at  gøre  Indgreb  i  deres  Ret  til  Handle- 
frihed, og  har  tilskyndet  dem  til  Efterfølgelse. 

Han  har  talt  til  Menneskene.  Han  taler  i  Dag.  Det  ei  en 
Krænkelse  af  det  menneskelige  Sind,  som  nu  er  blevet  vant 
til  den  moderne  Kundskabs  straalende  Lys,  at  paastaa  at 
Gud,  Universets  Leder,  ikke  kan  lade  sin  Stemme  høre,  ikke 
er  i  Stand  til  at  tale. 

Det  er  meningsløst  i  denne  sunde,  lænkende  Tid  at  tro  at 
de  tilfældige  Ord  der  blev  skrevet  af  Johannes  ved  Afslut- 
ningen af  Aabenbaringens  Bog,  for  den  nuværende  Bibel  var 
samlet,  for  altid  skulde  gore  Gud,  Menneskehedens  Fader, 
tavs.  Hvem  vilde  tilbede  en  døv  eller  stum  Gud,  eller  en  som 
ikke  kunde  vise  sig  selv?  Saadan  Tilbedelse  er  Afguderi. 

Gud  har  talt  i  denne  Tid. 

I  1820,  en  tidlig  Foraarsdag,  viste  Gud,  Faderen,  og  hans 
Son,  Jesus  Kristus  sig,  og  talte  til  en  Dreng  paa  14  Aar,  Jo- 
seph Smith,  som  i  sin  Sogen  efter  Sandheden  anraabte  sin 

(Fortsættes.) 

MODERS  DAG. 


Det  har  været  sagt:  »Gud  kunde  ikke  altid  være  hos  os, 
derfor  gav  han  os  en  Moder.« 

En  Dag  hvert  Aar  er  der  givet  os  Tid  til  at  standse  og 
tænke  over  dette  Navns  store  Betydning,  og  forsøge  paa  vor 
ufuldkomne  og  ringe  Maade  at  vise  vor  Paaskønnelse  af 
den  Kvinde  som  vi  kalder  vor  Moder. 

Det  er  med  Taknemmelighed  at  vi  i  Dag  erindrer  dem 
som  var  Redskaber  til  at  indstifte  denne  Dag  til  Ære  for 
vore  Mødre.  Det  er  naturligvis  ikke  Hensigten  at  dette  er 
den  eneste  Dag  i  Aaret  da  vi  skal  huske  alt  hvad  Moder 
har  gjort  for  os.  Men  det  er  en  speciel  Paamindelse  til  alle, 
især  til  dem  som  tilsyneladende  har  for  travlt  med  deres 
forskellige  Virksomheder  i  Livet,  at  erindre  den  Tid,  da  de 
som  hjælpeløse  Skabninger,  var  afhængige  af  deres  Mødre. 

Lad  os  i  Dag  prøve  paa  at  paaskønne  de  mange  Ting 
som  Moder  har  gjort  for  os. 

Abraham  Lincoln,  den  største  af  alle  Amerikas  Præsi- 
denter, sagde:  »Alt  hvad  jeg  er,  skylder  jeg  min  Engel  af 
en  Moder.« 

Hun  som  var  villig  til,  om  det  var  nødvendigt,  at  give 
sit  eget  Liv,  saa  at  vi  kunde  komme  ind  i  denne  Verden, 
værnede  om  os  i  vor  Barndom  og  hjalp  os  gennem  Livets 
Besværligheder. 

Det  var  ved  Moders  Knæ  vi  først  lærte  at  fremstamme 
en  Bøn  til  Gud,  vor  Fader.  Hun  lærte  os  de  mange  Histo- 
rier fra  Bibelen  og  var  altid  interesseret  i  at  vi  voksede  op 
som  gode  og  hæderlige  Mennesker.  Om  end  vi  har  Fejl, 
begaar  Synd  eller  overtræder  Loven,  saa  er  hun  den  første 
til  at  tilgive  og  undskylde  os. 

Blandt  de  ti  Bud  som  Herren  gav  paa  Sinai  Bjerg,  er  der 
kun  eet  som  har  en  Forjættelse,  nemlig  det  fjerde.  Det  lyder 

saaledes:    »Ær  din  Fader  og  Moder,  paa  det  dine  Dage  skal 
forlænges  i  Landet,  som   Herren,  din  Gud,  giver  dig.« 

Hvilken  større  Forjættelse  kunde  Herren  give  os  end  at 
vi  skulde  faa  Lov  til  at  nyde  et  langt  Liv  og  være  nyttige 
Redskaber  i  hans  Hænder  til  at  gøre  meget  godt? 

Salmedigteren  siger:  »Livet  er  værd  at  leve,  min  Ven,  om 
Livet  du  ret  forstaar.« 

Det  har  været  sagt:  »Mennesket  er  skabt  tor  at  det  kan 
nyde  Glæde.« 

Hvilken  større  Glæde  kan  vi  nyde  end  at  leve  et  nyttigt 
Liv,  elske,  ære  og  respektere  dem  som  Gud  har  givet  os 
som  Mødre,  som  værner  om  os  i  hans  Sted,  medens  vi  er 
her  paa  Jorden? 

Der  har  været  sagt  at  vi  ikke  fuldt  ud  kan  paaskønne 
vore  Forældre  førend  vi  selv  faar  det  samme  Ansvar.  Dette 
er  muligvis  sandt.  Men  lad  os  ogsaa  i  vor  Ungdom  forsøge 
at  paaskønne  den  Kvinde  som  har  opofret  saa  meget  for  os. 

Unge  Mand  og  unge  Kvinde,  som  formedelst  de  Opofrelser 
som  Moder  har  gjort  for  eder,  i  Dag  er  i  bedre  Kaar  end 
eders  Moder,  glem  aldrig  hvad  hun  har  gjort  for  eder.  Hun 
som  har  baaret  Dagens  Byrde,  er  maaske  ikke  saa  moderne 
som  I.  Hendes  Ryg  er  bøjet.  Hendes  Ansigt  er  furet.  Men 
erindre  at  hendes  Hjerte  banker  for  eders  Fremgang,  og  at 
selv  om  I  undertiden  skammer  eder  for  hende,  saa  er  det 
dog  hende  som  har  hjulpet  eder  frem.  Uden  hendes  Hjælp 
og  Bistand,  vilde  I  aldrig  have  været  hvor  I  er  i  Dag. 

Skammer  eder  aldrig  for  eders  Mødre,  for  at  ikke  Gud, 
vor  Himmelske  Fader,  paa  en  kommende  Dag  skal  skamme 
sig  over  eder. 

Naar  vi  ser  en  gammel  Dame  som  trænger  til  Hjælp,  lad 
os  erindre  at  hun  er  »nogens  Moder.«  Om  vi  ikke  har  vor 
egen  Moder,  er  der  mange  Mødre  som  ikke  har  deres  Børn 
hos  dem,  eller  der  er  Kvinder  som  er  Mødre  af  Hjertet,  men 
som  ikke  har  haft  det  store  Privilegium  at  blive  Mødre. 
Lad  os  glæde  disse  paa  denne  Dag. 

I  Dag  er  det  Moders  Dag.  Lad  os  ære  Moder.  Om  hun 
er  gaaet  bag  Sløret,  gør  hun  ogsaa  der  alt  hvad  hun  kan 
for  os,  og  vil  aldrig  glemme  os. 

Hohjer  M.  Larsen. 

(Fortsat  fra  Side  203.) 
Himmelske  Fader  om  Hjælp.  Andre  Aabenbaringer  og  vid- 
underlige Udviklinger  fulgte.  Jesu  Kristi  Lærdomme,  som  i 
de  sidste  to  Aartusinder  var  blevet  forvandlede  næsten  til 
Ukendelighed,  blev  gengivet  i  deres  Renhed.  Det  Hellige 
Præstedømmes  Myndighed,  som  ved  Misbrug  og  Frafald  var 
gaaet  tabt,  blev  atter  beseglet  paa  Menneskene.  Kristi  Kirke 
med  alle  dens  Gaver  til  Menneskeheden,  blev  genoprettet  un- 
der Navnet  Jesu  Kristi  Kirke  af  Sidste  Dages  Hellige. 

Disse  Begivenheder  danner  den  mest  bemærkelsesværdige 
Episode  i  det  19  Aarhundrede;  og  deres  Resultater  vil,  naar 
de  anerkendes  og  benyttes,  frelse  det  20  Aarhundrede  fra 
dets  Elendighed. 

Resultaterne  af  disse  Begivenheder,  og  Naturen  af  det  Ar- 
bejde som  er  oprettet,  tilvejebringer  rigelige  Beviser  paa 
Sandheden  af  disse  Begivenheder. 

Paa  dette  bemærkelsesværdige  Syn  er  der  blevet  bygget 
et  Sandhedssystem  for  Menneskehedens  Bedste,  et  System 
hvis  Lige  ikke  er  fundet. 

Vil  De  gerne  undersøge  dette  System? 


MODERDRØMME. 

Ethvert  lille  Barns  Liv  indeholder  en  Rigdom  af  Mulig- 
heder. De  er  smaa,  hjælpeløse  Engle,  saa  rene,  at  du  føler, 
som  om  du  var  i  Himmelen,  naar  de  bliver  lagt  i  dine  Arme. 
Oh,  hvor  en  Moder  drømmer.   Hvad  vil  Fremtiden  bringe? 

Nogle  faa  Aar  senere  —  hvorledes  ser  de  ikke  op  til 
Moder,  som  om  hun  var  fuldkommen,  og  søger  altid  at 
efterligne  hende. 

Barnets  første  Bøn.  —  Jeg  er  sikker  paa  at  din  Moder 
følte  som  om  Himmelen  kom  ned  paa  Jorden  i  det  Øjeblik. 

Din  første  Dag  i  Skolen  —  haard  for  dig,  ja,  men  din 
Moder,  hun  var  ensom. 

Og  saaledes  voksede  du  dig  uafhængig,  Skridt  for  Skridt, 
og  kun  en  Moder  kender  den  Glæde,  som  kom,  da  du 
senere  i  Livet  opfyldte  hendes  Drømme.  Alle  Drenge  og 
Piger  betaler  deres  Gæld  til  deres  Mødre,  naar  de  yder 
Tjeneste  til  Verden. 


207 

Fremgang  i  Livet  afhænger  af  at  man  søger  tilbage  til 
Fortiden  for  at  finde  en  Løsning  paa  Nutidens  Vanskelig- 
heder. Det  er  det,  en  Mand  gør,  som  det  kommer  an  paa. 
Din  Moders  Lærdomme  bringer  ingen  Resultater,  dersom 
de  faar  Lov  at  sove.  Er  der  nogen  bedre  Maade  hvorpaa 
vi  kan  vise  vor  Moder  Paaskønnelse,  end  ved  at  drage 
Fordel  af  hendes  Erfaringer? 

Paa  denne  Moders  Dag,  forsøg  at  overvinde  en  eller  flere 
Fejl,  som  du  har,  og  søg  paa  den  Maade  at  bringe  Trøst 
til  hendes  Moderhjerte.  Prøv  at  vise  hende  at  du  er  villig 
til  at  sætte  i  praktisk  Udførelse  de  Sandheder,  som  hun 
har  lært  dig. 

Kiplings  sidste  Ord  var:  »O  Gud,  send  en  Efterfølger 
som  vil  forstaa,  hvad  der  er  blevet  aabenbaret  til  mig.« 

Naar  jeg  taler  om  vore  Mødre,  vil  jeg  gerne  opsende 
denne  Bøn:  »Fader,  hjælp  vore  Drenge  og  Piger  til  at  efter- 
følge og  forstaa  den  Sandhed  som  er  blevet  aabenbaret 
til  os.«  Rachel  S.  Larsen. 


SØNDAGSSKOLEN 


NADVERVERS  OG  KORLEKTIE  FOR  MAJ  1931. 
Nadververs: 

Igen  vi  staar  ved  Herrens  Bord, 

Med  Jesus,  vor  Forløser  stor; 

I  Tro  paa  hans  Forsoningsdød, 

Der  ene  frelser  os  fra  Nød. 
Korlektie: 

2.   Mos.  20.  Kap.,   12.  Vers: 

»Ær  din  Fader  og  din  Moder,  paa  det  dine  Dage  kunne 
forlænges  i  Landet,  som  Herren  din  Gud  giver  dig.« 

EMNER  FOR  21/*  MINUTTERS  TALE. 
3.  Maj :  Hvorfor  skulde  jeg  altid  gøre  mit  Arbejde  med  Glæde? 
17.  Maj:  Tal  altid  Sandhed. 
24.  Maj :  Betydningen  af  Orden  i  alle  Ting. 
31.  Maj:  Hvorfor  bør  vi  være  offervillige?  Nævn  Eksempler. 

MEDDELELSE. 

Som    det   vil   ses,    er   der   ingen    Lektier   for   Søndag   den 
10.  Maj.  Da  denne  Dag  er  Moders  Dag,  vil  der  intet  Klasse- 

arbejde  blive  udført,  men  der  vil  i  Stedet  blive  udført  et 
specielt  Program  i  Anledning  Moders  Dag.  Forslag  til  Pro- 
grammer er  tilsendt   alle  Distrikter  i  den  Danske  Mission. 


MORMONS  BOGS  VIDNER  (Fortsat).* 

Martin  Harris. 

Den  tredie  af  de  tre  Vidner  var  Martin  Harris.  Skønt  han 
ikke  var  meget  religiøs,  forblev  han  dog  trofast  ved  Kirken 
indtil  Brigham  Young  blev  Præsident.  Han  havde  Vanskelig- 
heder med  den  nye  Præsident,  og  for  en  lang  Tid  var  han 
mere  og  mindre  passiv.  I  Stedet  for  at  flytte  til  Klippebjergene 
sammen  med  de  Hellige,  blev  han  boende  i  Kirtland,  Ohio, 
og  arbejdede  som  Vagtmester  i  Templet,  der  var  bygget  af 
de  Hellige  nogle  Aar  Forvejen.  Han  boede  der  indtil  1870, 
da  han  flyttede  til  Utah,  hvor  han  boede  i  Clarkston,  Cache 
County,  hvor  døde  den  10.  Juli,  1875.  Ligesom  Oliver  Cow- 
dery  og  David  Whitmer,  forblev  han  trofast  til  sit  Vidnes- 
byrd angaaende  Engelen  Moronis  Besøg,  samt  at  han  havde 
set  Guldpladerne.  Han  døde  som  et  trofast  Medlem  af  Kir- 
ken. Følgende  Uddrag  af  en  Erklæring,  undertegnet  af  W. 
H.  Homer,  den  3.  Januar  1922,  viser  tydeligt  hvorledes 
Martin  Harris  følte  angaaende  sit  Vidnesbyrd.  Erklæringens 
Ægthed  er  blevet  bevist.   Den  lyder  saaledes: 

»Jeg  var  76  Aar  gammel  den  13.  Juli.  Jeg  er  endnu  en 
Dreng.  Jeg  var  født  i  Illinois  i  et  Telt.  Jeg  var  24  Aar 
gammel,  da  jeg  først  saa  Martin  Harris. 

Omkring  Midten  af  December  1869  mødte  jeg  Martin 
Harris  i  Byen  Kirtland,  Ohio.  Min  Hensigt  med  at  rejse 
til  Kirtland  var  at  besøge  Templet.  Jeg  fandt  at  Martin 
Harris  tog  Vare  paa  Nøglerne.  Da  vi  bad  ham  om  at  vise 
øs  Templet,  tilbød  han  meget  venligt  sin  Tjeneste.  Efter  at 
vi  havde  gaaet  gennem  hele  Bygningen,  og  han  havde  ud- 
talt mange  nedsættende  Ord  om  Præsident  Brigham  Young, 
spurgte  jeg  ham  hvad  han  nu  tænkte  om  Guddommelig- 
heden af  Mormons  Bog.  Hans  Svar  var:  »Unge  Mand,  ser 
du  at  Solen  skinner  gennem  dette  Vindue?  Lige  saa  sikkert 
som  at  Solen  skinner  og  giver  Lys  om  Dagen  og  at  Maanen 
og  Stjernerne  lyser  om  Nalten,  lige  saa  sikkert  ved  jeg  at 
Mormons  Bog  er  Sandhed,  for  jeg  saa  Engelen,  jeg  hørte 
*  Lektie  for  Søndagsskolens  Senior-  og  Jnniorklasser  for  3.  Maj. 

hans  Stemme,  jeg  saa  og  berørte  de  Plader,  hvorpaa  Mor- 
mons Bog  var  skrevet  og  hvorfra  den  ved  den  Helligaands 
Kraft,  blev  oversat  at  Profeten  Joseph  Smith,  som  jeg,  for- 
medelst den  Helligaands  Gave  og  Kraft,  véd  var  en  sand 
Guds  Profet,  udvalgt  til  at  aabne  den  sidste  Husholdning 
—  eller  Tidernes  Fyldes  Husholdning.« 

Jeg  er  den  eneste  nulevende  som  sad  ved  han  Seng,  da 
han  døde.  Faa  Dage  før  hans  Død  blev  han  meget  svag 
og  var  ikke  i  Stand  til  at  forlade  sin  Seng,  Naboer  og  Venner 
gjorde  alt  hvad  de  kunde  for  at  hjælpe  Martin  Harris  Jun., 
som  han  boede  hos,  med  at  pleje  den  gamle  Herre.  Om 
Aftenen  den  10.  Juli  gik  min  Moder  og  jeg  til  hans  Hjem 
for  at  afløse  hans  Søn  og  Svigerdatter  for  en  kort  Stund. 
Da  vi  kom  ind  Værelset,  sov  den  gamle  Herre,  men  han 
vaagnede  snart  og  bad  om  en  Drik  Vand.  Jeg  lagde  min 
Arm  under  hans  Hoved  og  løftede  ham  op.  Min  Moder 
satte  et  Glas  Vand  til  hans  Læber,  og  han  drak.  Han  lagde 
sig  saa  tilbage  paa  Puden,  aabnede  Øjnene,  og  genkendte 
mig.  Han  rakte  sin  Haand  ud  og  sagde:  »Du  er  min  Ven.« 
Jeg  greb  hans  Haand,  og  hans  Ord  var  klare  og  tydelige. 
Han  sagde:  »Ja,  jeg  saa  Engelen.  Jeg  hørte  hans  Stemme, 
jeg  saa  og  berørte  de  Plader,  hvorpaa  Mormons  Bog  var 
skrevet  og  hvorfra  den  blev  oversat  af  Profeten  Joseph 
Smith,  om  hvem  jeg  ogsaa  bærer  det  Vidnesbyrd,  at  han 
var  en  sand  Profet  af  den  levende  Gud.« 

Han  sluttede  at  tale  og  lagde  sig  tilbage  paa  Puden.  Hans 
Greb  om  min  Haand  begyndte  at  løsne.  Jeg  tog  min  Haand 
bort.  Han  snappede  efter  Vejret  to  eller  tre  Gange,  og  netop 
idet  Solen  gik  ned  bag  Bjergene  i  Vest,  gik  Martin  Harris' 
Sjæl  ind  i  det  store  Ukendte.« 

Joseph  Smith. 

Han  var  naturligvis  den  mest  betydelige  Skikkelse  af  dem 
af  dem  alle,  thi  han  var  den  der  var  valgt  af  Gud  til  at 
lede  Kirken.  Han  var  Profeten  og  Seeren,  gennem  hvem 
de  fleste  af  Aabenbaringerne  kom.  Talrige  Gange,  fortæller 
han  os,  saa  han  Syner  og  modtog  han  Aabenbaringer  eller 
Stadfæstelser  af  himmelske  Væsener. 

Fra  den  Tid  da  han  fortalte  om  sit  første  Syn  indtil  sin 
Død,  var  han  Genstand  for  Forfølgelser.  Med  Undtagelse 
af  hans  faa  Efterfølgere,  syntes  hele  Menneskeheden  at  være 
imod   ham.    Han   og  hans  Familie  02  trofaste  Venner  blev 

drevet  fra  New  York  til  Pennsylvania,  derfra  til  Ohio,  der- 
paa  til  Missouri,  og  endelig  til  Illinois.  Han  fik  næppe  Tid 
til  at  opbygge  et  Hjem,  før  Fjenden  drev  ham  ud.  Verden 
syntes  at  have  bestemt  sig  til  at  tvinge  ham  til  at  benægte 
at  han  havde  set  Syner.  Han  blev  truet,  fængslet,  prøvet 
for  Domstole  —  for  altid  at  blive  frikendt  for  de  Ting, 
som  han  var  anklaget  for.  Han  blev  forfulgt  af  Gejstlige, 
Politikere,  samt  af  det  almene  Folk.  Men  hele  Tiden  var 
han  trofast  mod  det  Vidnesbyrd  at  han  havde  et  guddomme- 
ligt Kald.  Tiltrods  for  al  Modstand  forkyndte  han  Princippet 
om  ny  Aabenbaring.  Og  endelig  blev  han,  medens  han  endnu 
var  en  ung  Mand,  indsat  i  Carthage  Fængsel  sammen  med 
sin  Broder  Hyrum,  som  gennem  hele  sit  Liv  havde  været 
ham  en  trofast  Ledsager,  samt  med  liere  andre.  Medens 
han  var  der,  omringede  en  Pøbelskare  Fængslet.  Der  saa 
han  sin  Broder  blive  dræbt  af  Pøbelen,  og  faa  Øjeblikke 
senere  fik  han  selv  besegle  sit  Vidnesbyrd  med  sit  Liv, 
idet  en  Snigmorders  Kugler  gennemborede  hans  Legeme. 
Han  døde  for  den  Sag  han  havde  levet  for. 

Det  er  sandt  at  Menneske  undertiden  lyver  for  at  opnaa 
Vinding.  Undertiden  bedrager  de  deres  Venner  for  at  opnaa 
personlige  Fordele.  Men  menneskelig  Erfaring  har  lært  os 
at  ingen  Mennesker  holder  fast  ved  en  Løgn  hele  deres  Liv, 
naar  der  ingen  Fordele  er  ved  at  lyve,  og  naar  store  Rig- 
domme kunde  opnaaes  ved  at  sige  Sandheden.  Men  selv 
om  Menneskene  lever  hele  deres  Liv  i  en  Løgn,  saa  er  dog 
de  Erklæringer  de  gør  paa  Dødslejet,  i  Almindelighed  sande. 
Dette  er  i  Særdeleshed  sandt  naar  deres  Hustruers,  Børns 
og  Venners  Fremtid  afhænger  af  deres  sidste  Ord.  Endog 
Domstolene  erkender  døendes  sidste  Ord.  Der  kunde  maaske 
være  nogen  der  vilde  paastaa  at  Whitmer,  Cowdery  og 
Harris  gennem  deres  Liv  havde  Aarsager  for  at  holde  fast 
ved  en  Løgn,  men  kan  nogen  oprigtigt  at  de,  i  det  Øjeblik 
de  skulde  forlade  denne  Verden,  atter  vilde  bekræfte  den 
samme  Løgn,  dersom  det  havde  været  en  saadan? 

Joseph  Smith,  Oliver  Cowdery,  Martin  Harris  og  David 
Whitmer  vidste  at  de  sagde  Sandheden.  De  vovede  ikke  at 
fornægte  hvad  Gud  havde  aabenbaret. 

Skal  vi  gaa  videre?  Er  det  nødvendigt  at  citere  det  Vid- 
nesbyrd som  blev  baaret  af  de  øvrige  Vidner  til  Mormons 
Bog?  Læs  dette  Vidnesbyrd,  som  findes  foran  i  Mormons 
Bog. 

Ingen  af  disse  8  Vidner  har  nogensinde  benægtet  Sand- 
heden af  dette  Vidnesbyrd. 

Alle  de  som  gennem  Guds  Magt  modtog  guddommelige 
Aabenbaringer  eller  Stadfæstelser,  har  altid  bekræftet  Sand- 
heden af  at  guddommelige  Væsener  havde  besøgt  dem. 

Kan  nogen  benægte  at  disse  Kendsgerninger  i  høj  Grad 
tjener  til  at  bevise  den  Paastand  at  Himmelen  atter  er 
aaben,  og  at  Syner  og  Aabenbaringer  er  kommet  direkte 
fra  Gud  til  Menneskene? 


Lektier  for  Børneklasser  (10 — 14  Aar). 

3.  Maj. 

BEGYNDELSEN  TIL  EVANGELIETS  GRUNDSÆT- 
NINGER. 

De  Sidste  Dages  Hellige  har  en  moderne  Optegnelse  som 
kalder  »Joseph  Smiths  Skrivelser«,  og  som  nu  findes  i  »Den 
Kostelige  Perle«.  I  disse  Skrivelser  finder  vi  Joseph  Smiths 
egen  Beretning  om  hans  forste  Syn.  Denne  Beretning  er  for- 
talt som  en  personlig  Oplevelse,  hvad  det  naturligvis,  uden 
Tvivl,  var.  Men  den  er  nu  langt  mere  end  en  personlig  Op- 
levelse. Den  er  det  nodvendige  Grundlag  for  at  faa  en  For- 
staaelse  af  »Mormonismen«  og  Evangeliets  Gengivelse.  Den 
er  nu  en  Del  af  enhver  Sidste  Dages  Helligs  Livsfilosofi.  Jo- 
seph Smiths  enkle  Historie  er  nu  Hovedemnet  i  de  Sidsle 
Dages  Helliges  Forkyndelse.  Joseph  Smith  er  nu  død.  Den 
personlige  Oplevelse  er  en  Ting  som  hører  Fortiden  til.  Men 
Beretningen  om  Joseph  Smiths  Oplevelse  er  meget  mere  be- 
tydningsfuld i  Dag  end  den  nogensinde  før  har  været.  Og 
eftersom  Tiden  gaar,  vil  den  blive  endnu  mere  betydnings 
fuld,  dersom  »Mormonismen«  vedbliver  at  vokse. 

Lad  os  tænke  os  de  samme  Situationer  for  hvilke  som  helst 
af  Fortidens  store  Skrifter.  Disse  Beretninger,  disse  histori- 
ske Kendsgerninger,  vedbliver  at  eksistere  i  Skriften,  da  de 
er  nodvendige  for  at  faa  en  Forstaaelse  eller  Forklaring  af 
det  nærværende. 

Skriften  er,  ligesom  Historien,  nødvendig  i  Menneskenes 
Liv,  da  den  hjælper  til  at  forklare  det  nærværende. 

Vi  studerer  stadigt  vort  evangeliske  System.  Hvorledes  er 
det  gaaet  til  at  vi  tænker,  gor  og  lever  som  vi  gor  i  Dag? 
Lad  os  lede  efter  Svar  i  Fortidens  Optegnelser. 

I  4.  Kapitel  i  I  Mosebog  læser  vi  om  Adams  og  Evas  første 
Erfaringer,  efter  at  de  forlod  Edens  Have.  Dersom  vi  der- 
paa  henvender  os  til  Den  Kostelige  Perle,  Moses  Bog,  5.  Kap. 
1 — 16  Vers,  kan  vi  der  læse  om  Adams  forste  Instruktioner 
i  Evangeliets  Grundsætninger. 

I  disse  Henvisninger  læser  vi  om  da  vore  forste  Forældre 
blev  stillet  Ansigt  til  Ansigt  med  denne  jordiske  Eksistens. 
Erfaringerne  fra  Eden  er  blot  et  Minde.  Kendsgerningerne 
om  Faldet  kan  ikke  blive  glemt.  Men  vi  kan  let  lænke  os  at 
gennem  det  haarde  Arbejde  og  alle  de  andre  Ting  som  mødte 
dem,  blev,  selv  for  vore  forste  Forældre,  Erindringen  om 
Eden  mere  svag  og  Haabet  om  Udfrielse  fra  deres  daværende 
Tilstand  mere  fordunklet.  For  Adams  Børn,  som  aldrig  selv 
havde  været  i  Eden,  maa  disse  Ting  kun  have  været  som  en 
Historie  eller  en  Drom.  De  maa  have  haft  Kendskab  til  de 
to  store  Magter  i  Verden,  nemlig  godt  og  ondt,  for  disse  Mag- 
ter har  Indflydelse  paa  vore  fysiske  Følelser,  men  de  har 
ikke  haft  nogen  Forstaaelse  af  hvad  disse  Magter  var  eller 
betod.  Én  stor  Lektie  bragte  Adam  med  fra  sin  Erfaring  i 
Eden.  Det  var  Lydighedens  Lektie.  Herren  bød  ham,  at  han 
skulde  ofre  til  ham.  Dette  gjorde  han.  Saaledes  ser  vi,  at 
Adam  ubevidst  levede  i  Overensstemmelse  med  det  forste 
store  Princip  i  Evangeliet  —  Tro  —  thi  uden  Tro  vilde  han 
ikke  have  opfyldt  dette  Bud.  Adam  adlod  i  Tro  Befalingen 
om  at  ofre,  og  som  et  Resultat  af  denne  Tro  og  hans  Lydig- 
hed, maatte  han  ikke  saa  længe  forblive  i  Morke.  En  Engel 
forklarede  ham  snart  hvorfor  han  skulde  ofre,  og  med 
denne  Forklaring  kom  der  videre  Oplysninger  og  en  Forkla- 
ring af  Evangeliets  Plan,  med  en  storre  Forstaaelse  af  hans 
Tilstand  og  en  mulig  Forlosning  fra  denne  Tilstand.  Evan- 
geliets forste  Principper  blev  forklarede  til  Adam. 

Han  annammede  dem.  Han  blev  dobt  og  han  modtog  den 
Helligaand. 

Adam  ophorte  aldrig  at  kalde  paa  Herren  og  at  leve  i 
Overensstemmelse  med  hans  Vilje.  Evangeliet  blev  saa  lidt 
efter  lidt  forklaret  for  Adam.  Af  Tro  kom  Lydighed,  af  Ly- 
dighed kom  Kundskab,  med  Kundskab  kom  Forstaaelsen  af 
de  forskellige  Ting  og  Aabenbaringens  Gave  og  den  Hellig- 
aands  Vejledning. 

Sporgsmaal. 

1.  Læs  den  fjerde  Troesartikel. 

2.  Hvad  betyder  »Forsoning«? 

3.  Hvorledes  blev  Adam  dobl? 

4.  Under  hvilke   Omstændigheder   kan   man   faa   Syndernes 
Forladelse? 

&.    Hvorfor  anerkendte  Herren  Abels  Olier,  men  ikke  Kains? 
6,    Hvorledes  kan  de  Oplysninger  vi  faar  i      Den   Kostelige 
Perle«  forklare  dette  Sporgsmaal? 


Lektier  for  Børneklasser  (under  10  Aar). 

3.    Maj. 
OPVÆKKELSEN  AF  JAIRI  DATTER. 

Tekst:  Mark.  5:  21-44;  Math.  9:  18-26;  Luk.  8:  -10— 56. 

Engang  levede  der  i  et  stort  smukt  Hus  paa  Landet  en 
lille  Pige,  som  var  meget  syg.  Hendes  Fader  var  en  meget 
rig  og  fornem  Mand,  og  hun  var  den  eneste  lille  Pige  i 
hele  Familien,  saa  hendes  Forældre  elskede  hende  meget 
højt.  De  vilde  have  givet  alle  deres  Penge  for  at  se  Roserne 
blomstre  paa  hendes  Kinder  og  for  at  se  hende  smile  igen, 
men  hun  blev  svagere  Dag  for  Dag,  saa  at  de  til  sidst  fryg- 
tede for,  at  hun  aldrig  kunde  blive  rask  igen. 

Paa  denne  Tid  kom  Jesus  paa  Besøg  i  en  By  lige  i  Nær- 
heden, og  da  hendes  Fader  havde  hørt  om,  hvorledes  han 
havde  hjulpet  andre  Mennesker,  skyndte  han  sig  at  opsøge 
ham. 

Han  fandt  Jesus  staaende  midt  blandt  en  stor  Hob  Men- 
nesker, som  han  talte  til,  men  den  rige  Mand  banede  sig 
Vej  gennem  Mængden  og  faldt  ned  for  hans  Fødder  og  sagde: 
»Min  lille  Datter  er  døende.  Jeg  beder  dig,  kom  og  velsign 
hende,  saa  hun  maa  leve.«  Jesus  gik  straks  med  Jairus,  og 
hele  Mængden  fulgte  med.  De  maatte  gaa  langsomt,  for  der 
var  hele  Tiden  nogle,  som  prøvede  paa  at  komme  saa  nær 
til  Jesus,  at  de  kunde  se  hans  Ansigt  eller  berøre  hans 
Klæder,  saa  det  tog  lang  Tid  at  naa  til  den  rige  Mands 
Hjem.  . 

For  de  naaede  Huset,  kom  et  Bud,  sendt  af  denne  lille 
Piges  Moder,  og  mødte  dem.  Han  kaldte  Jairus  til  Siden  og 
sagde:  »Din  lille  Datter  er  død,  saa  der  er  ingen  Grund  til 
at  ulejlige  Mesteren.«  Men  Jesus  hørte  hvad  Budet  sagde 
og  saa  Sorgen  i  den  stakkels  Faders  Ansigt  og  han  sagde 
derefter:  »Vær  ikke  bange  min  gode  Mand!  Tro  at  hun 
kan  blive  rask  og  det  vil  gaa  saadan.«  Da  de  naaede 
det   smukke    Hus,    stod    Døren    vidt   aaben,  og  nogle    Men- 

nesker  saas  grædende  der  inde,  andre  spillede  Sørgemusik 
paa  Fløjter.  Det  var  Skik  i  Jødeland  paa  den  Tid,  at  saa 
snart  et  Menneske  døde,  gik  den  Dødes  Venner  hen  og  be- 
talte nogle  Mennesker  for  at  græde,  lægge  Aske  paa  deres 
Hoveder  og  spille  Sørgemelodier.  Disse  betalte  Mennesker 
var  selvfølgelig  ikke  bedrøvede,  de  græd  kun  fordi  de  var 
betalt  for  det.  Da  Jesus  kom  til  Huset  sagde  han:  »Hvor- 
for laver  I  al  denne  Staahej?  Den  lille  Pige  er  ikke  død, 
hun  sover.«  Da  de  hørte  dette,  lo  de  alle,  for  de  troede 
ham  ikke.  Saa  sendte  han  dem  bort,  fordi  Mennesker,  som 
ikke   troede   ham,   kunde  ikke  være  ham  til  nogen  Hjælp. 

Den  lille  Piges  Moder  var  meget  bedrøvet,  hendes  lille 
Pige  var  død,  og  for  hende  syntes  det  som  om  al  Lys  og 
Solskin  var  taget  bort  fra  Jorden.  Jesus  tog  hende  og  Fa- 
deren samt  tre  af  sine  Disciple  med  sig  og  gik  ind  i  Værel- 
set, hvor  den  lille  Pige  laa.  Han  bøjede  sig  over  hende, 
tog  hendes  lille  kolde  Haand  i  sin  og  sagde:  »Lille  Pige, 
rejs  dig  op.«  Da  vendte  Farven  tilbage  til  den  lille  Piges 
Kinder,  hun  aabnede  sine  Øjne,  rejste  sig  op  og  stod  foran 
dem,  rask  og  stærk. 

Hvor  taknemmelige  maa  ikke  hendes  Fader  og  Moder 
være  blevet?  De  kunde  næsten  ikke  tro,  at  deres  lille  Barn 
var  levende  og  rask  igen,  men  da  Jesus  bad  dem  om  at 
give  den  lille  Pige  noget  at  spise,  gik  de  straks  for  at  hente 
det.  Hvilket  lykkeligt  Maaltid  det  maa  have  været!  Og  hvilke 
lykkelige  Dage  der  maa  være  kommet  efter  denne  Dag.  Den 
lille  Pige  har  sikkert  aldrig  kunnet  glemme  Berøringen  af 
Jesu  Haand,  da  han  velsignede  hende,  og  Synet  af  hans 
smukke  Ansigt,  da  hun  aabnede  Øjnene. 

Vor  himmelske  Fader  havde  givet  hende  hendes  Helbred 
tilbage,  Jesus  havde  opvækket  hende,  for  den  lille  Pige  havde 
mere  Arbejde  at  udføre  paa  denne  Jord.  Hver  eneste  Morgen 
lader  vor  himmelske  Fader  os  vaagne  op  fra  en  Nats  tryg 
Søvn.  I  Morgen  tidlig  naar  du  staar  op,  saa  husk  at  takke 
ham  for  det.  Tænk  paa  den  lille  Pige,  som  var  i  en  dybere 
Søvn  end  du  nogensinde  har  været.  Tænk  ogsaa  paa  Jesus 
som  elsker  os  alle,  staaende  ved  hendes  Side,  holdende 
hendes  Haand  og  sigende:  »Lille  Pige,  rejs  dig  op.«  Sig  til 
dig  selv:  »I  dette  Øjeblik  har  han  sagt  det  samme  til  mig.« 
Prøv  paa  hver  Dag  at  bruge  det  Liv  han  giver  dig  i  dine 
Hænder,  F^ødder,  Øjne  og  Læber  og  tak  ham  for  det. 

HUN   ER  NOGENS  MODER. 

En   Kone  gammel  og  fattig  stod  — 

Af  Kulden  bøjet,  og  fattedes  Mod 

At  vove  sig  over  den  glatte  Vej 

Paa  vaklende  Fødder,  det  turde  hun  ej. 

Bekymret  længe  hun  ventede  der, 

Uset,  ubemærket  af  alle  og  hver, 

Og  længselsfuld  ofte  hun  saa  sig  om 

Blandt  Menneskeskaren,  der  gik  og  kom, 

Mens  ned  ad  den  snedækte  Gade  med  Skrig 

Førte  Skolernes  Drenge  en  Sneboldekrig, 

Og  løb  som  en  flygtende  Faareflok, 

Med  Tummel  og  Larm,  saa  det  halve  var  nok, 

Forbi  den  Gamle,  saa  krum  og  graa, 

Som  tværs  over  Gaden  ej  vovet  at  gaa. 

Enhver  frem  sig  skyndte  og  rakte  ej   Haand 

Til  den,  som  var  bundet  med  Svagheds  Baand; 

Af  rullende  Vogne  og  Heste  paa  Fart 

Hun  let  kunde  stødes  og  falde  saa  snart. 

Tilsidst  kom  en   Dreng  fra  den  lystige  Hær  — , 

Saa  munter  og  glad  kom  han  Konen  nær  — 

Han  standsed'   og  sagde:   »Se  her,  tag  De  fat 

Ved  mig,  gamle  Mo'er,  for  Gaden  er  glat.« 

Hun  tog  ham  ved  Armen  med  rynkede  Haand 

Og  takked  den  lille,  men  hjælpsomme  Mand. 

Han  førte  de  vaklende  Fødder  paa  Vej 

Og  hasted'  tilbage  til  Drengenes  Leg  — 

Lidt  stolt  af  sin  Styrke  og  glad  i  sit  Sind, 

Med  bankende  Hjerte  og  brændende  Kind. 

»Hør  Drenge,«   han  sagde,   »véd  I,  hvad  jeg  tror? 

Den  Kone  var  vistnok  Nogens  Mo'er; 

Jeg  haaber,  at  Nogen  vil  huske  paa,  — 

Naar  min  Mo'er  bli'er  svag,  og  med  Nød  kan  gaa, 

Om  end  nok  saa  fattig  og  gammel  og  krum, 

Og  jeg  maaske  vandrer  i  Verden  om  — 

At  række  hende  en   Haand  i  Trang 

Og  sige  et  Ord  med  venlig  Klang.« 

Da  Nogens  Moder  den  Aften  holdt  Bøn, 

I  enligt  Kammer,  bad  hun  i  Løn: 

»O  Fader,  bevar  den  Dreng  saa  god, 
som  hjalp  mig  paa  Vej,  da  jeg  trængende  stod, 
Som  talte  saa  venlig  med  Ynglings  Røst. 
Han  er  Nogens  Søn  og  Glæde  og  Trøst.« 

(Fra  »Ungdommens  Raadgiver«.) 


Store  Sorger  udvider  ofte  Hjertet,  saa  der  bliver  Rum  for 
stor  Glæde. 

Tvivl  ikke  paa  din  Tro  og  tro  ikke  paa  din  Tvivl;  men  tvivl 
paa  din  Tvivl  og  tro  paa  din  Tro. 

Ingen  nyder  Livet  mere  end  den,  der  hjælper  andre  til  at 
nyde  det. 

Lær,  som  om  du  skulde  leve  altid,  men  lev,  som  om  du 
skulde  do  i  Morgen. 

Jeg  ønsker,  jeg  kan,  jeg  vil  —  delte  er  de  Trompeter,  der 
kalder  til  Sejr. 

Andre  Menneskers  Synder  er  for  vore  Øjne,  vore  egne  er 
bag  vor  Ryg.  Seneca. 

Tag  godt  Vare  paa  dine  Tanker.  Vore  Tanker  hores  i  Him- 
melen. 


INDHOLD: 

Et   Budskab  fra   det   første  \   Vårkonferancen 

Præsidentskab 193 

Den  danske  Mission 194 

Aarhus    Distrikts    Foraars- 
konference 195 

Aalborg     Distrikt     Foraars- 
konference  196 


Trond- 

hjem 198 

En  Gud  som  taler   199 

Redaktionelt   204 

Moderdrømme 20ti 

Søndagsskolen   207 

Mormons  Bogs  Vidner  ....  208 

Dødsfald  i  Aalborg 197   j   Lektier  for  Børneklasscr  ..  211 

Den  norske  Misjon 198       Hun  er  Nogens  Mor 215 

Udgivet  af  den  danske  og  norske  Mission. 
Præsident  for  den  danske  Mission:  HOLGER  M.  LARSEN, 

Priorvej  12,  København  F. 

Præsident  for  den  norske  Mission:  HYRUM  D.  JENSEN, 

Osterhaugsgaten  27,  Oslo. 

Trvkt  hos  F.  E.  Bording. 


